Íslenska karlalandsliðið í körfubolta hefur leik í undankeppni HM 2023 í dag þegar liðið mætir Hollandi. Hollenska liðið er tveimur sætum fyrir ofan Ísland á heimslistanum en leikmenn segjast vel stemmdir fyrir átök kvöldsins.
Craig Pedersen, landsliðsþjálfari, sagði fyrri í vikunni að það væri markmið liðsins að klára í einu af efstu þremur sætum riðilsins til að komast áfram í næstu umferð undankeppninnar, og til þess að halda áfram að fá tækifæri til að spila við bestu þjóðir heims. Ægir Þór Steinarsson, fyrirliðið liðsins, segir liðið vel undirbúið fyrir leikinn í dag.
Martin Hermannsson mun spila sinn fyrsta landsleik í tvö ár gegn Hollendingum í kvöld og hann er spenntur að klæðast íslensku treyjunni á nýjan leik. Ásamt Hollandi eru Rússar og Ítalir með Íslandi í riðli og eftir leikinn við Holland mun liðið halda til Rússlands þar sem það mætir heimamönnum á mánudag. Hollenska liðið er af svipuðum styrkleika og það íslenska ef marka má heimslista Alþjóðakörfuknattleikssambandsins. Martin segir þó að íslenska liðið þurfi að spila sinn besta leik.
Leikurinn við Holland verður sýndur í beinn útsendingu á RÚV 2 í kvöld og hefst klukkan 18:20, hitað verður upp í HM stofunni frá klukkan 18.